Nolikums apstiprināts

XXX

Publisko iepirkumu komisijas sēdē

2024.gada 9.aprīlī, prot.Nr.X

Ar grozījumiem, kas veikti XXXX

XXX

Atklāta konkursa

“X un X ielas būvniecība XXX”

ID Nr. XXX

NOLIKUMS



*Iepirkums tiek veikts Eiropas Savienības kohēzijas politikas programmas XXX, Projekta: XXX ietvaros*

XXX 2024

# **Vispārīgā informācija**

## Iepirkuma identifikācijas numurs – XXX

## Pasūtītājs un kontaktinformācija:

|  |  |
| --- | --- |
| Pasūtītāja nosaukums: | XXX |
| Adrese: | XXX |
| Reģistrācijas numurs: | XXX |
| Jautājumos par iepirkumu | XXX |
| Pasūtītāja profils | Valsts elektroniskās informācijas sistēma - piedāvājumu un pieteikumu saņemšanai (Elektronisko iepirkumu sistēma – https://www.eis.gov.lv/EKEIS/Supplier), kurā Pasūtītājs ievieto arī informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.  Šī iepirkuma pasūtītāja profils: - https://www.eis.gov.lv/EKEIS/Supplier |

## Iepirkumu organizē XXX Publisko iepirkumu komisija, kas pamatojoties uz likuma „Par pašvaldībām” 21.panta pirmās daļas 24.punktu, 61.pantu un Publisko iepirkumu likuma 24. pantu izveidota 2021.gada 29.jūlijā ar XXX lēmumu “XXX” /prot. Nr. XXX un 2022.gada 27.janvāra XXX lēmumu “XXX” /prot. Nr.XXX, 2023.gada 28.septembra XXX lēmumu “XXX” /prot. Nr.X un 23.12.2023. “X” /prot. Nr. X un 2024. gada 21.marta XXX lēmumu “XXX” /prot. Nr. X, (turpmāk – Komisija).

## Iepirkuma procedūras dokumentu pieejamība

## Atklātā konkursa “X un X ielas būvniecība XXX” ID Nr. XXX nolikums, tā Iespējamie grozījumi, tehniskā specifikācija, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja profilā Valsts elektroniskās informācijas sistēmā, kā arī tos var saņemt un iepazīties līdz Elektronisko iepirkumu sistēmā un Iepirkumu uzraudzības biroja Publikāciju vadības sistēmā noteiktajam piedāvājumu iesniegšanas pēdējam termiņam. Apmeklētāju pieņemšanas darba laiks – darba dienās no 08:00 līdz 17:00, piektdienās no 08:00 līdz 16:00.

## Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta iepirkuma pasūtītāja profilā.

## Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.[[1]](#footnote-1)

## Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa

## Konkursa vērtēšanas kritērijs – saimnieciski visizdevīgākais piedāvājums, kuru nosaka ņemot vērā nolikuma 5.nodaļas prasības.

## Informācijas aprite un tās pieprasīšanas kārtība:

## Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

## Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa e-pastu, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru.

## Jebkura papildu informācija, kas tiks sniegta saistībā ar šo iepirkumu, tiks publicēta iepirkuma Pasūtītāja pircēja profilā Valsts elektroniskās informācijas sistēmā - [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

## Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

## Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota iepirkuma Pasūtītāja profilā Valsts elektroniskās informācijas sistēmā - [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā, norādot arī uzdoto jautājumu.

## Piedāvājuma iesniegšanas vieta, datums, laiks un kārtība

## Piedāvājumu iesniegšanas pēdējais termiņš – saskaņā ar Iepirkumu uzraudzības biroja Publikāciju vadības sistēmā noteikto.

## Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

## Katrs Pretendents drīkst iesniegt tikai vienu piedāvājumu ar vienu piedāvājuma variantu.

## Piedāvājuma atvēršanas vieta, datums, laiks un kārtība

## Piedāvājumu atvēršana sākas pēc Iepirkumu uzraudzības biroja Publikāciju vadības sistēmā noteiktā piedāvājumu iesniegšanas termiņa;

## Piedāvājumu atvēršana notiek, izmantojot tīmekļvietnē [www.eis.gov.lv](http://www.eis.gov.lv) pieejamos rīkus piedāvājumu elektroniskai saņemšanai

## Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

## Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

## Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”[[2]](#footnote-2) noteiktajā kārtībā.

## Nolikuma grozījumi

## Pasūtītājs var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

## Pasūtītājs informāciju par grozījumiem konkursa nolikumā publicē Valsts elektroniskās informācijas sistēmā - [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.

# **Informācija par iepirkuma priekšmetu**

## Iepirkuma priekšmets un apjoms – “X un X ielas būvniecība XXX” ID Nr. XXX, saskaņā ar Iepirkuma dokumentāciju (Nolikuma pielikumā).

## Iepirkuma priekšmets nav sadalīts daļās. Pamatojums iepirkuma līguma slēgšanas tiesību piešķiršanai, nedalot iepirkumu daļās ir: viens pretendentu loks; viens būvobjekts; viens būvdarbu veikšanas laiks objektā, būvdarbu veikšanas laiks; garantijas risku iestāšanas gadījumā pasūtītāja riska samazināšana sakarā ar vienu būvuzņēmēju.

## Līgumā paredzēto visu darbu paredzamais termiņš - 8 (astoņi) mēneši saskaņā ar Līguma projektu.

## Iepirkuma CPV Kodi:

## Galvenais CPV kods - 45233120-6 Ceļu būvdarbi;

## Papildkodi:

## 34993000-4 – Ielu apgaismojums;

## 45231300-8 - Ūdens un notekūdeņu cauruļvadu būvdarbi.

## Pretendentiem jāņem vērā, ka nepietiekama finansējuma gadījumā Pasūtītājs patur tiesības no visu pretendentu piedāvājumiem izslēgt un attiecīgi – neizbūvēt būvprojekta 3.kārtu. Pasūtītājs patur tiesības pārtraukt iepirkuma procedūru un/vai neslēgt iepirkuma līgumu nepietiekama finansējuma gadījumā.

## Norādītā būvprojekta sadaļas izmaksas nepietiekama finansējuma gadījumā tiktu izslēgtas no visu pretendentu piedāvājumiem, attiecīgi vērtējot piedāvājumus par samazināto darbu apjomu.

## Tehniskās specifikācijas pēdējās aktualizācijas datums 09.04.2024.

## PRETENDENTU ATLASES NOSACĪJUMI UN IESNIEDZAMIE DOKUMENTI

## *(visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)*

|  |  |  |
| --- | --- | --- |
| Atlases prasības, prasības tehniskajām un profesionālajām spējām, prasības piedāvājuma saturam un iepirkuma līgumam: | Iesniedzamie dokumenti kvalifikācijai un iepirkuma līgumam  (kur attiecināms): | |
| * 1. **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.   Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.  Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2. - 3.4.punkts, bet pārējos nolikuma punktos izvirzītās prasības piegādātāju apvienība var izpildīt kopumā, ņemot vērā tās dalībnieku pienākumus iespējamā līguma izpildē. | Pieteikums dalībai atklātā konkursā  (pēc nolikuma 1.pielikuma formas).  Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.  Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. | |
| * 1. Uz Pretendentu nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi | Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.  Ja komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtību. | |
| * 1. Pretendents ir reģistrēts atbilstoši attiecīgās valsts normatīvo aktu prasībām | * + 1. Komisija pārliecinās par pretendenta reģistrācijas faktu publiski pieejamās datu bāzē/ēs. Pretendentam ir tiesības pievienot piedāvājumam dokumentu, kas apliecina, ka augstākminētās reģistrācijas faktu/us.     2. Ārvalstī reģistrētam pretendentam (ja attiecināms), jāpievieno attiecīgos faktus apliecinoši dokumenti, ja attiecīgās valsts normatīvie tiesību akti paredz reģistrācijas dokumentu izsniegšanu un minētā informācija nav pieejama publiski (norādot informācijas ieguves avotu, vietni u.tml.). | |
| * 1. Nav attiecināmi Starptautisko un Latvijas Republikas nacionālo sankciju 11.1 panta (*Sankciju piemērošana publisko iepirkumu un publiskās un privātās partnerības jomā*)[[3]](#footnote-3) pirmajā daļā noteiktie izslēgšanas gadījumi. | Kopā ar piedāvājumu **jāiesniedz kompetentas institūcijas izziņa** (ja attiecināms, t.i., ja informācija nav pieejama publiski) par piegādātāja amatpersonām, **kā arī apliecinājums**, ka uz piedāvājuma iesniegšanas brīdi izziņā norādītā informācija joprojām ir aktuāla.  Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums)  11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam.  Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā. | |
| * 1. Pretendents, kā arī personas, uz kuru iespējām pretendents balstās (ja pretendents plāno balstīties uz citu personu spējām) un apakšuzņēmēji (ja pretendents plāno piesaistīt apakšuzņēmējus), kas veiks darbus, kuru veikšanai ir nepieciešama reģistrācija Būvkomersantu reģistrā, ir reģistrēts Latvijas Republikas Ekonomikas ministrijas Būvkomersantu reģistrā vai atbilstošas līdzīgas nozares institūcijas citā valstī, kurā Pretendents reģistrēts.   Ārvalsts pretendenta uzvaras gadījumā tam jāreģistrējas Latvijas Būvkomersantu reģistrā uz iepirkuma līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju. | * + 1. Komisija pārliecinās par pretendenta un pretendenta norādīto apakšuzņēmēju (ja attiecināms) reģistrācijas faktu publiski pieejamā datu bāzē - <https://bis.gov.lv>.     2. Pretendentam, kurš nav reģistrēts Latvijas Būvkomersantu reģistrā, jāiesniedz apliecinājums, ka tas veiks nepieciešamās darbības reģistrācijai uz iepirkuma līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju.     3. Citu valstu pretendentiem – attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs.   \* *Pretendentiem jāņem vērā, ka* s*askaņā ar Būvniecības likuma 22.pantu komersants ir tiesīgs darboties tādās būvniecības jomās, kurās tam ir attiecīgi būvspeciālisti. Skatīt arī 3.8. punktu.* | |
| * 1. Pretendents atbilst Būvniecības likuma [[4]](#footnote-4) 23.panta pirmās daļas prasībām. | * + 1. Komisija pārliecinās par pretendenta atbilstību;     2. Ja Pretendentam nav piešķirta klasifikācija, tas iesniedz apliecinājumu brīvā formā par klasifikācijas dokumenta iegūšanu līdz iepirkuma līguma noslēgšanai.[[5]](#footnote-5) | |
| * 1. Pretendents iepriekšējo piecu gadu (2019., - 2023.g.) periodā vai īsākā laika periodā, ja pretendents savu darbību ir uzsācis vēlāk (*pasūtītājs pieredzi apliecinošos dokumentos ņems vērā uzrādīto pieredzi, kas gūta arī 2024.gadā līdz piedāvājumu iesniegšanas dienai*):      1. vismaz vienā objektā veicis ceļu, ielu, ietvju un/vai laukumu **betona bruģa seguma** izbūves vai pārbūves darbus vismaz **8 000 m2 (astoņi tūkstoši kvadrātmetri)** platībā;      2. vismaz vienā ceļu, ielu, ietvju un/vai laukuma izbūves vai pārbūves objekta būvdarbos veicis vismaz **2500 m (divi tūkstoši pieci simti metri)** **ūdensapgādes, sadzīves notekūdeņu un/vai lietusūdens kanalizācijas** sistēmu izbūves, pārbūves un/vai atjaunošanas būvdarbus;      3. vismaz vienā objektā veicis ceļu, **i**elu, ietvju un/vai laukumu **apgaismojuma** izbūves un/vai pārbūves darbus. | * + 1. **Jāpievieno informācija par iepriekšējo pieredzi** (pēc nolikuma 4.pielikuma formas). Sarakstā jānorāda tie objekti, kas atbilst šīm nolikuma punkta prasībām un kuros darbi iz pabeigti un nodoti objekta pasūtītājam.     2. **Jāpievieno dokumentācija** (akta par objekta/u nodošanu ekspluatācijā, līguma kopiju, darbu pieņemšanas-nodošanas akta kopiju vai atsauksmi/es u.tml.), no kuras var secināt par pretendenta pieredzes atbilstību Konkursa nolikuma prasībai/ām.     3. Citu valstu pretendenti var iesniegt alternatīvus dokumentus, ņemot vērā attiecīgās valsts normatīvo aktu prasības iepirkuma priekšmeta jomā.     4. Pieredzi var apliecināt ar vienu vai arī ar vairāku līgumu/objektu izpildi.   Norādītie pieredzes objektu būvdarbi uz piedāvājuma iesniegšanas dienu pabeigti un objekts/i nodots/i ekspluatācijā (kur attiecināms). | |
| * 1. Pretendentam jānodrošina atbilstoši kvalificētu (ja attiecināms) tehnisko speciālistu piesaistīšana, kuriem ir izsniegti attiecīgie sertifikāti vai apliecības iepirkumā paredzēto darbu veikšanai, tas ir:      1. atbildīgais būvdarbu vadītājs **ceļu būvdarbu vadīšanā**, kuram iepriekšējo piecu gadu (2019., - 2023.g.) periodā vai īsākā laika periodā, ja speciālists savu darbību ir uzsācis vēlāk, (*pasūtītājs pieredzi apliecinošos dokumentos ņems vērā arī uzrādīto pieredzi, kas gūta 2024.gadā, līdz piedāvājumu iesniegšanas dienai*), ir pieredze vismaz vienā šī Nolikuma 3.7.1.punkta prasībām atbilstošā objektā, kurš ir nodots ekspluatācijā (ja attiecināms).      2. Speciālists **ūdensapgādes un kanalizācijas sistēmu, arī ugunsdzēsības sistēmu, būvdarbu vadīšanā.**      3. Speciālists **elektroietaišu izbūves darbu vadīšanā**. | * + 1. Informācija par speciālistiem, kas līguma piešķiršanas gadījumā darbosies šī līguma izpildē (informācija **iekļaujama nolikuma 2.pielikuma formā**);     2. Speciālista pieredze (kur attiecināms) apliecināma par iepriekšējo piecu gadu vai īsāku laika periodu, ja tas savu darbību ir uzsācis vēlāk. Pasūtītājs pieredzi apliecinošos dokumentos ņems vērā uzrādīto pieredzi, kas gūta līdz piedāvājumu iesniegšanas termiņam 2024.gadā) periodā;     3. Formā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams projektā paredzēto darbu veikšanai. Pieprasītie speciālisti var būt arī viena un tā pati persona, ja tai ir attiecīga kvalifikācija;     4. **Piedāvājumam jāpievieno speciālistiem pieprasītās pieredzes apliecinošie dokumenti un parakstīts apliecinājums par pieejamību konkrētā darba izpildei**, atbilstoši 2.pielikuma formai (ja objekts pretendentam un piedāvātajam būvdarbu vadītājam/iem sakrīt, tad pretendents var pievienot dokumentus tikai par vienu no prasībām, bet tad no tiem jāvar secināt, ka objekts (pieredze), kas attiecas, piemēram, uz pretendentu, ir attiecināms arī uz piedāvātā speciālista pieredzi).     5. Ja kāds no Pretendenta piedāvātajiem būvdarbu vadītājiem ir ārvalsts speciālists, Pretendentam **jāiesniedz:** * ārvalstī izsniegtā licence, sertifikāts vai cits dokuments, kas apliecina attiecīgo pakalpojumu sniegšanas tiesības reģistrācijas valstī (ja šādu dokumentu nepieciešamību nosaka attiecīgās ārvalsts normatīvie tiesību akti un tas nav pieejams publiski); * **Pretendenta apliecinājums**, ka piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts līgums, tas normatīvajos aktos noteiktajos gadījumos[[6]](#footnote-6) un kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā (kur attiecināms).   + 1. Viens speciālists (persona) var atbilst vairāku prasību izpildei.     2. Norādītie speciālista vadītie darbi objektā/os uz piedāvājuma iesniegšanas dienu ir pabeigti un nodots/ti ekspluatācijā (ja attiecināms). | |
| * 1. Pretendents ir iesniedzis finanšu piedāvājumu. | Iesniedzams Elektronisko iepirkumu sistēmas e-konkursu apakšsistēmā:   * + 1. Finanšu kopējais piedāvājums iesniedzams atbilstoši nolikuma 1.pielikuma pieteikuma formai.     2. Finanšu piedāvājumu (ievērojot 7.pielikuma - Darbu apjomus), pretendents sagatavo, ievērojot Ministru kabineta 03.05.2017. Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” kārtību.     3. Finanšu piedāvājumā cenas norāda euro (EUR) ar un bez PVN**.**     4. Finanšu piedāvājuma cenās jāiekļauj visas izmaksas, kas nodrošina visa iepirkuma darbu kompleksa izpildi, kas norādīta Iepirkuma dokumentācijā, tajā skaitā, bet ne tikai: * piegāžu un pakalpojumu līgumcenu, kas nepieciešama šī konkursa rezultātā noslēgtā līguma izpildei; * darbu veikšanai nepieciešamo atļauju un saskaņojumu, darbu nodošanai nepieciešamo pārbaužu, ekspertu un kontrolējošo institūciju atzinumu saņemšanas izmaksas; * visu ar pamatdarbiem saistīto darbu, tai skaitā, materiālu izmaksas; * visas izmaksas, kas saistītas ar būvdarbu veikšanu, tai skaitā, visi nodokļi, maksa par energoresursiem un komunālajiem pakalpojumiem, būvobjekta uzturēšanas kārtībā izmaksas, būvgružu novākšanas un utilizācijas izmaksas, būvobjekta, savu materiālu un tehnikas apsardzes, būvju nodošanas dokumentācijas u.c. izmaksas; * apdrošināšanas izdevumi. | |
| * 1. Pretendents ir iesniedzis Tehnisko piedāvājumu: | * + 1. Pretendenta piedāvājums Iepirkuma nolikuma 5.3.2. punkta (Sociālās atbildības kritērijs) izpildei – Pretendents atbilstoši nolikuma 1.pielikuma pieteikuma formai norāda personu skaitu, kuras plāno iesaistīt līguma izpildē un, ja iespējams, pievieno pamatojošu dokumentāciju (piemēram, darba līgumi, apliecinājumi).     2. Iesniedz līgumā paredzēto galveno veicamo darbu izpildes kalendāro grafiku, gradētu vismaz pa mēnešiem, atbilstoši Iepirkuma Tehniskās specifikācijas prasībām)     3. Pretendents ir tiesīgs piedāvāt iepirkuma dokumentācija norādītajam **ekvivalentus materiālus**: * Ekvivalentie materiāli - Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību. * **Pretendents savā piedāvājumā ar ražotāja dokumentāciju vai kompetentas institūcijas izsniegtu apliecinājumu** (ja attiecināms) vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, **pierāda,** ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos. * Pretendents piedāvājumam pievieno attiecīgu informāciju un ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem, kas pierāda, ka piedāvātais risinājums ir ekvivalents un apmierina Pasūtītāja prasības, kas izteiktas iepirkuma dokumentācijā.   *\* Konkrētu zīmolu norādes iepirkuma dokumentācijā ir saistītas ar kontroltāmes sagatavošanu, kā arī pasūtītāja budžeta iespējām, turklāt ir norādīti materiāli un iekārtas, kam, tirgū esošajiem piegādātājiem, ir (būtu) zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm.* Līguma izpildes gaitā jautājumi par ekvivalentiem tiek risināti tikai Līgumā noteiktā kārtībā. |

* 1. Vispārīgi nosacījumi:
     1. Jāpievieno informācija par pretendenta piesaistītajiem apakšuzņēmējiem (ja tādi tiek piesaistīti un kuru veicamo būvdarbu vai sniedzamo pakalpojumu vērtība ir EUR 10 000,00 (*desmit* *tūkstoši euro*) no kopējās iepirkuma līguma vērtības vai lielāka) un šādu apakšuzņēmēju apakšuzņēmējiem, kā arī apakšuzņēmējiem nododamo būvdarbu vai pakalpojumu saraksts atbilstoši 3.pielikumam.
     2. Piegādātājs, lai apliecinātu profesionālo pieredzi vai pasūtītāja prasībām atbilstošas tehniskās spējas, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas:
        1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
        2. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
     3. Ja par Konkursa uzvarētāju tiek atzīta personu apvienība, tās pienākums ir līdz līguma parakstīšanai, bet ne vēlāk kā 10 (desmit) darba dienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām (vai pēc lēmuma par līguma slēgšanas tiesību spēkā stāšanās dienas), izveidot pilnsabiedrību vai slēgt sabiedrības līgumu, vienojoties par apvienības dalībnieku atbildības sadalījumu, kā arī reģistrēties LR Ekonomikas ministrijas Būvkomersantu reģistrā līdz būvdarbu uzsākšanai (ja attiecināms).
     4. Atbilstoši Publisko iepirkumu likuma 63.panta ceturtās daļas regulējumam pasūtītājs pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pieprasīs uzvarējušam pretendentam iesniegt būvdarbos un/vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā būs jānorāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā būs jānorāda arī apakšuzņēmēju apakšuzņēmējus. Saskaņā ar līguma projektu līguma izpildes laikā pretendentam būs jāpaziņo pasūtītājam par jebkurām minētās informācijas izmaiņām, kā arī jāpapildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

### Saskaņā ar Publisko iepirkumu likuma 63.panta trešo daļu apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

## Piedāvājuma noformēšana

* 1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
     1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
     2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
     3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
  2. Sagatavojot piedāvājumu, Pretendents ievēro, ka:
     1. Pieteikuma veidlapa un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
     2. finanšu piedāvājuma forma (nolikuma 7.pielikums) jāaizpilda pilnībā, nemainot Pasūtītāja noteikto secību un pozīciju skaitu, visas summas norādot euro, pozīcijas kopsummu noapaļojot ar 2 (*divām*) decimālzīmēm aiz komata;
     3. Iesniedzot piedāvājumu, Pretendents ar drošu elektronisko parakstu un laika zīmogu vai Elektronisko iepirkumu sistēmas piedāvāto elektronisko parakstu paraksta vismaz Pieteikumu dalībai atklātā konkursā. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgo pilnvaru;
     4. Citus dokumentus Pretendents pēc saviem ieskatiem ir tiesīgs iesniegt gan elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
  3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
  4. Eiropas vienotais iepirkuma procedūras dokuments
* Pasūtītājs pieņem arī Eiropas vienoto iepirkuma procedūras dokumentu, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (*nav obligāta prasība*). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām Pretendents balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, *un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 EUR**no iepirkuma līguma vērtības*. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru dalībnieku. Piegādātājs var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
* Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapu elektroniski var sagatavot interneta vietnē: <http://espd.eis.gov.lv/filter?lang=lv>;
* Ja Pretendents izvēlas iesniegt ESPD kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām un pārbaudāmām ziņām, tas aizpilda standarta veidlapas:
  + - II daļu – Informāciju par ekonomikas dalībnieku A, B, C daļas;
    - III daļu – Izslēgšanas iemesli A, B, C, D sadaļā Pretendentam jānorāda informācija par izslēgšanas noteikumiem saskaņā ar Starptautisko un Latvijas Republikas nacionālo sankciju likuma 11¹.panta pirmo daļu un PIL 42.panta noteikumiem;
    - IV daļu – atlases kritēriji A, B, C;
    - VI daļu – Noslēguma apliecinājumi.

## Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikuma 3.nodaļas punktos minētie kvalifikāciju apliecinošie pamatdokumenti

## Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.

## Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

## Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).

## Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, pievienotās datnes nedrīkst būt bojātas, neatbilstoši modificētas vai kļūdaini šifrētas. Ja piedāvājums saturēs kādu no šajā punktā minētajiem riskiem, tas netiks izskatīts.

## Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem

### PIEDĀVĀJUMU VĒRTĒŠANA

* 1. Piedāvājumi tiek izvērtēti Konkursa komisijas slēgtās sēdēs.
  2. Komisija atlasa pretendentus saskaņā ar Nolikumā izvirzītajām kvalifikācijas prasībām, pārbauda piedāvājumu atbilstību Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – saimnieciski visizdevīgāko piedāvājumu.
  3. Saimnieciski visizdevīgākā piedāvājuma vērtēšanas kritēriji un tiem atbilstošie maksimāli iegūstamie punkti:

|  |  |  |
| --- | --- | --- |
| Nr. | Vērtēšanas kritēriji | Maksimālais iespējamais punktu skaits |
| 1. | Piedāvājuma cena, EUR bez PVN | 80 |
| 2. | Sociālās atbildības kritērijs | 10 |
|  | Būvdarbu garantijas termiņš (minimāli - 36 mēneši) | 10 |
| KOPĀ: | | 100 |

* + 1. 1. Kritērijs „Piedāvājuma cena, EUR bez PVN”
* Maksimālais kritērija punktu skaits 80 punkti, tiek piešķirts lētākajam piedāvājumam, bet pārējiem piedāvājumiem piešķiramie punkti tiek aprēķināti saskaņā ar formulu:

K1 = Cmin/Cver x 80, kur:

K1 – kritērija novērtējuma rezultāts;

80 – kritērijam maksimālais noteiktais iegūstamo punktu skaits;

Cmin - mazākā no pretendentiem piedāvātā līgumcena EUR bez PVN par iepirkuma priekšmeta izpildi;

Cver – vērtējamā piedāvājumā norādītā cena par iepirkuma priekšmeta izpildi.

* + 1. 2. Kritērijs „Sociālās atbildības kritērijs”
       1. Maksimālais iegūstamais kritērija punktu skaits – 10 (desmit) punkti par sociāli mazaizsargātu personu nodarbināšanu būvobjektā, t.i., :
* Personas studiju prakses ietvaros;
* personas ar invaliditāti;
* personām, kuras Nodarbinātības valsts aģentūras uzskaitē ir ilgāk par vienu gadu (ilgstošie bezdarbnieki);
* personām, kurām līdz valsts vecuma pensijas piešķiršanai nepieciešamā vecuma sasniegšanai atlikuši ne vairāk kā pieci gadi;
  + - 1. Kritērija ietvaros tiek vērtēts personu skaits, kurus pretendents (ieskaitot tā apakšuzņēmējus) apņemas nodarbināt konkrētajā būvobjektā, piemēram, būvdarbu vai palīgdarbu veikšanā. Ar nodarbināšanu saprotama personu iesaiste iepirkuma līguma izpildē līguma izpildes laikā atbilstoši attiecīgā darba veida specifikai un apjomam.
      2. Punkti tiek piešķirti par nodarbināto personu skaitu (daudzumu), ņemot vērā šādu kārtību:
* Maksimālais kritērija punktu skaits 10 punkti, tiek piešķirts piedāvājumam ar lielāko piedāvāto personu skaitu.
* Pārējiem piedāvājumiem piešķiramie punkti tiek aprēķināti saskaņā ar formulu:

K2 = Svert/Smax x 10, kur:

* K2 – kritērija novērtējuma rezultāts;
* 10 – kritērijam maksimālais noteiktais iegūstamo punktu skaits;
* Svert – mazākais piedāvāto personu skaits;
* Smax – lielākais piedāvāto personu skaits.
  + - 1. Pretendentiem jāņem vērā, ka norādītais personu skaits būs jānodrošina Līguma izpildē, pretējā gadījumā iestāsies Līgumā noteiktā atbildība.
      2. Izpildītājam Līgumā noteiktā termiņā no attiecīgās personas nodarbināšanas uzsākšanas jāiesniedz pamatojoša dokumentācija (piemēram, nodarbinātības līguma kopija, kompetentās iestādes izziņa, prakses līgums; atbilstoša izziņa no izglītības iestādes par konkrētā praktikanta prakses laiku un vietu, lai būtu izsekojama mazaizsargātās personas iesaiste līguma izpildē).
    1. 3. Kritērijs - Pretendenta piedāvātais visu būvdarbu garantijas termiņš
       1. Minimālais pretendentu piedāvātais garantijas termiņš ir 36 mēneši no būvdarbu nodošanas (atzīmes par būvdarbu pabeigšanu izdarīšanas), par kura piedāvāšanu punkti netiek piešķirti. Punkti tiek piešķirti par garantijas termiņu, kas pārsniedz minimālo noteikto garantijas termiņu).
       2. Maksimālais garantijas termiņa ierobežojums – 120 mēneši (10 gadi).
       3. Maksimālais kritērija punktu skaits – 10 (desmit) punkti, punktu skaits tiek piešķirts šādi:

K3 = Gvert/Gmax x 10, kur:

* K3 – kritērija novērtējuma rezultāts;
* 10 – kritērijam maksimālais noteiktais iegūstamo punktu skaits;
* Gvert - vērtējamā pretendenta piedāvātā būvdarbu garantijas termiņš mēnešos;
* Gmax - lielākā piedāvātā būvdarbu garantijas termiņš mēnešos.
  1. Katrs iepirkuma komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši augstāk norādītajiem kritērijiem.
  2. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši augstāk norādītajiem kritērijiem.
  3. Ja pirms tam, kad iepirkuma komisija pieņems lēmumu par iepirkuma līguma slēgšanas tiesību piešķiršanu pretendentam, konstatēs, ka vismaz divu pretendentu piedāvājumu novērtējums ir vienāds, komisija izvēlas piedāvājumu, vērtējot šādus rādītājus šādā secībā (līdz tiek noteikts uzvarētājs):
     1. kuram lielākais punktu skaits piešķirts kritērijā ”Sociālās atbildības kritērijs”;
     2. kuram lielākais punktu skaits piešķirts kritērijā “Būvdarbu garantija”;
     3. ja pēc 5.6.1.-5.6.2. punktu noteiktajiem izvēles kritērijiem vismaz divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:
        1. uz izlozi tiek aicināti Pretendenti, kuri ieguvuši vienādu novērtējumu,
        2. ja Pretendents neierodas uz izlozi, tā norit bez Pretendenta klātbūtnes,
        3. izlozi uzsāk tas Pretendents (vai viņa vietā – iepirkuma komisija, ja Pretendents nav ieradies), kurš piedāvājumu iesniedzis pirmais,
        4. atklātā izlozē piedalās Komisijas locekļi un var piedalīties visi interesenti,
        5. izlozes gaitu protokolē,
        6. iepirkuma līguma slēgšanas tiesības piešķir Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.

# **KONKURSA KOMISIJAS TIESĪBAS UN PIENĀKUMI**

## Komisijas tiesības:

### pieprasīt papildu informāciju no Pretendentiem, kas piedalās konkursā;

### pieprasīt būvprojekta autora atzinumu un/vai Pretendenta skaidrojumu un/vai paraugus par pretendenta piedāvātajiem ekvivalentajiem standartiem, materiāliem un aprīkojumu;

### lemt par konkursa izbeigšanu vai pārtraukšanu;

### lemt par konkursa termiņa pagarināšanu;

### noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

### noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

### noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;

### pārtraukt konkursu bez rezultātiem, ja projektā paredzēto mērķu sasniegšanai netiek piešķirts finansējums vai piešķirtais finansējums ir nepietiekams.

## Komisijas pienākumi:

### Izvērtēt piedāvājumus atbilstoši normatīvajos aktos un Nolikumā noteiktajai kārtībai;

### Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. pantu, izmantojot Ministru kabineta noteikto informācijas sistēmu, Ministru kabineta noteiktajā kārtībā.

### Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta piektajā daļā noteikto kārtību, ja vien neiestāsies pantā paredzētie izņēmumi.

### rakstiski informēt konkursa Pretendentus par iesniegto materiālu vērtēšanas gaitā konstatētām aritmētiskām kļūdām;

### trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem;

### nosūtīt informatīvu paziņojumu par pieņemto lēmumu Iepirkumu uzraudzības birojam.

### piedāvājuma sagatavošanas laikā rakstiski sniegt papildus informāciju Pretendentam, kurš pieprasījumu ir iesniedzis Nolikuma 1.6. punkta apakšpunktos noteiktajā kārtībā un publicēt šo informāciju arī Pasūtītāja profilā Nolikumā noteiktajā termiņā.

# **PRETENDENTA TIESĪBAS UN PIENĀKUMI**

## Pretendenta pienākumi:

### Rūpīgi iepazīties ar Konkursa dokumentos noteiktajām prasībām;

### Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā 6 (sešas) dienas pirms piedāvājumu iesniegšanas termiņa beigām;

### Līdz piedāvājuma iesniegšanai regulāri pārbaudīt informāciju, kas tiek ievietota pasūtītāja profilā EIS pie attiecīgā iepirkuma paziņojuma un ņemt to vērā, sagatavojot konkursa piedāvājumu.

### iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

### 3 (trīs) kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

## Pretendenta tiesības:

### piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;

### līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.

### Citas tiesības, saskaņā ar Konkursa dokumentācijas un normatīvo aktu prasībām.

# **LĪGUMA PARAKSTĪŠANA**

## Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

## Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem.

## PIELIKUMI \*

Pielikums Nr.1 - Pieteikuma forma;

Pielikums Nr.2 - Pretendenta darbu veikšanai paredzēto tehnisko speciālistu saraksts;

Pielikums Nr.3 - Informācija par pretendenta apakšuzņēmējiem;

Pielikums Nr.4 - Pretendenta pieredze darbu veikšanā;

Pielikums Nr.5 - Līguma projekts;

Pielikums Nr.6 - Tehniskā specifikācija;

Pielikums Nr.7 – Finanšu kopsavilkums;

Pielikums Nr.8 – Būvprojekta dokumentācija.

*\* Šie pielikumi pieejami lejupielādei iepirkuma Pasūtītāja profilā. Formām ir noformējuma ieteikuma raksturs.*

1. *Informāciju, par to, kā ieinteresētais piegādātājs var reģistrēties par Nolikuma saņēmēju, sk.* [*https://www.eis.gov.lv/EIS/Publications/PublicationView.aspx?PublicationId=883*](https://www.eis.gov.lv/EIS/Publications/PublicationView.aspx?PublicationId=883)*.* [↑](#footnote-ref-1)
2. *Ministru kabineta 2017.gada 28.februāra noteikumi Nr.107, skatīt:* [*https://likumi.lv/ta/id/289086-iepirkuma-proceduru-un-metu-konkursu-norises-kartiba*](https://likumi.lv/ta/id/289086-iepirkuma-proceduru-un-metu-konkursu-norises-kartiba) [↑](#footnote-ref-2)
3. [*https://likumi.lv/ta/id/280278-starptautisko-un-latvijas-republikas-nacionalo-sankciju-likums*](https://likumi.lv/ta/id/280278-starptautisko-un-latvijas-republikas-nacionalo-sankciju-likums) [↑](#footnote-ref-3)
4. [*https://likumi.lv/ta/id/258572-buvniecibas-likums*](https://likumi.lv/ta/id/258572-buvniecibas-likums) [↑](#footnote-ref-4)
5. [*Skaidrojums "Būvkomersantu klasifikācija publiskajos iepirkumos" | Iepirkumu uzraudzības birojs (iub.gov.lv)*](https://www.iub.gov.lv/lv/skaidrojums-buvkomersantu-klasifikacija-publiskajos-iepirkumos?utm_source=https%3A%2F%2Fwww.google.com%2F#_ftnref1)*;* [↑](#footnote-ref-5)
6. *Ministru kabineta 2021.gada 21.janvāra noteikumi Nr. 47 „Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”* [↑](#footnote-ref-6)